Case ID: 1161187
Sentence 1: Təqsirləndirilən şəxs məhkəmə zamanı özünü Azərbaycan Respublikası Cinayət Məcəlləsinin 126.1-ci maddəsi ilə elan edilmiş ittiham üzrə təqsirli bilərək göstərmişdir ki, o, 11 iyun 2019-cu il tarixdə günorta saatlarında istifadəsində olan 1986-cı il buraxılışlı “VAZ 2106” markalı **-RM-*** dövlət qeydiyyat nişanlı avtomaşınını yaşadığı məhəllədə, Namətin işlədiyi avtoyuma məntəqəsində, yuduzdurmuş, özü avtomaşına əyləşmiş, Namətin maşını yuyan yerdə şəkilini çəkmiş, Namət ona nəyə görə şəkil çəkdiyini soruşduqda, o, Namətlə mübahisə etmək istəmədiyindən və avtomaşına görə krediti ödəməyə tələsdiyindən avtomaşını sürərək oradan uzaqlaşmış, krediti ödəyib işlədiyi maşın bazarına getmiş, həmin zaman Namət “WhatsApp” sosial şəbəkə vasitəsi ilə ona yazılı məlumat göndərmiş, Namətin yazdıqlarını oxuduqda ona qarşı nalayiq ifadələri şəkilini çəkməyinə görə işlətdiyini aşkar etmiş, heç bir cavab verməmiş, həmin gün, yəni 11 iyun 2019-cu il tarixdə, saat 23 radələrində o, işini bitirib yaşadığı ünvan 3 ünvanına getmiş, evə daxil olmuş, istifadəsində olan mobil telefonun internetini açdıqda orada ona Namət tərəfindən çox sayda “WhatsApp” sosial şəbəkəsi vasitəsi ilə zənglərin və mesajların olduğunu görmüş, Namətin yazdıqlarını oxuduqda Namətin ona nalayiq ifadələr və söyüşlərişlətdiyini görmüş, Namətə cavab yazaraq ona qarşı nəyə görə belə sözlər işlətdiyini, onu söydüyünü demiş, avtoyuma məntəqəsində olduğu təqdirdə oraya gələcəyini Namətə demiş, bundan başqa onun Namətə söyüş söyməməsini dediyi halda Namət onu ağır söyüşlərlə təhqir etmiş, onlar bir qədər “WhatsApp” sosial şəbəkəsində danışdıqdan sonra görüşmək qərarına gəlmişlər, o, Namətə sonuncunun işlədiyi avtoyuma məntəqəsinə gələcəyini demiş, 12 iyun 2019cu il tarix saat 24 radələrində evdən çıxıb Namətin işlədiyi avtoyuma məntəqəsinə getmiş, avtoyuma məntəqəsinin yanında bir qədər söhbət etdikdən sonra onlar arxa tərəfə, heç kimin olmayacağı yerə, getmiş, orada Namət onu bir daha ağır söyüşlərlə təhqir etmiş, onu vurmuş, onlar dalaşmağa başlamış, Namətin ondan fiziki cəhətdən güclü olduğunu, onu döyəcəyini başa düşmüş, iş paltarının cibində olan cib bıçağı ilə Naməti vurmağa başlamış, Namət onu əli ilə vurmuş, onun Naməti vurmağına baxmayaraq onlar dalaşmağa davam etdikləri üçün o Namətin xəsarət alıb-almamasını başa düşməmiş, qardaşı Raqub və tanışı İsmayıl gələrək onları aralamış, Raqub dərhal onu oradan uzaqlaşdırıb evə aparmış, bir qədər sonra Namətin xəsarət almasını eşidib xəstəxanaya getmiş, Namətə baş çəkərək xəstəxana xərclərini ödəmiş, baş vermiş dava-dalaş zamanı aldığı xəsarətlə bağlı Namətdən heç bir şikayəti olmamış, Namətin xəsarət aldığını bilib tutulmaqdan qorxduğu üçün gizlənmiş, Namətə xəsarət yetirdiyi cib bıçağını hadisə yerində itirmiş, hadisədən bir ay sonra özünə məxsus olan Samsung markalı mobil telefonu Bakı metropoliteninin Neftçilər stansiyasının çıxışında yerləşən telefon maqazininə satmış, telefonu satarkən içərisindəki şəkilləri, yazışmaları silmiş, buna görə də istintaqa təqdim edə bilməmişdir.